PODSETNIK za naredni čas

* Do sledećeg časa treba da formirate četiri grupe (grupe treba da imaju tri do četiri člana).
* Svaka grupa treba da predloži istraživački problem kojim namerava da se bavi tokom semestra. Problem treba da bude u okviru jedne od sledećih širokih tematskih oblasti:

1. Odnos prema stigmatizovanim grupama

2. Internet komunikacija

3. Prosocijalno ponašanje

* Predlog treba da bude u formi idejne skice, obima oko jedne kucane strane (bez proreda, font 12). Ako ne možete lako da se odlučite, možete poslati i nekoliko alternativnih predloga (ali najviše dva-tri).
* Predlozi treba da nam stignu *pre* sledećeg časa, a najkasnije do ponedeljka 26. 2. u podne, da bismo stigli da ih pažljivo pročitamo i pripremimo naše komentare.
* Vaš sledeći zadatak će biti da prihvaćenu idejnu skicu razradite u projekat, a rok za predaju projekta će biti ponedeljak, 5. mart u podne. Zbog kratkog roka, savetujemo vam da već i u idejnoj skici koju predajete skicirate i neke elemente budućeg projekta (teorijsko polazište, spisak pitanja/hipoteza, spisak varijabli, planirani uzorak, i sl.).
* O tome kojim kriterijumima da se rukovodite prilikom izbora i formulisanja istraživačkog problema i koje elemente treba da sadrži idejna skica i kasniji projekat, treba da pročitate u Priručniku, pre svega u poglavljima Istraživanje kao oblik društvene prakse i Istraživanje kao proces rešavanja problema (str. 62-97).